open-index/open-wikipedia-markdown huggingface dataset:
Gijón

**** (*Xixón* in asturian, ofizzialment **Gijón-Xixón**) a l'è un comun di Asturie, cont una popolazzion de  abitant.

## Riferiment
*Hacienda.es 

## Alter proget
Olivenza

**** (*Olivença* in portoghes) a l'è un comun de la provincia de Badajoz, cont una popolazzion de  abitant.

A l'è gemelad con .

## Controversia in tra Spagna e Portogall
A l'è un territori contes in tra la Spagna, che 'l ministra de facto, e 'l Portogall, che 'l considera part del so distret de Évora: la cità a l'era un temp portoghesa ma l'è passada a la Spagna per el tratad del Badajoz del 1801, dopo che l'hann ciapada in la guerra di Portogai, per Lisbona quell tratad el s'è revocad in automategh quand che la Spagna l'ha tacad del 1807 e l'è stad scassad del congress de Vienna, e donca el domanda che 'l torna sota la soa ministrazzion.

'Me se sia, la question de Olivenza, che la Spagna poeu gh'ha destacad Táliga, l'è no insì importanta in di relazzion in tra Madrid e Lisbona, che resten propi bone, ma el Stat portoghes el tira inanz con la soa posizzion, per esempi cont el marcà no el confin in sui mape militar, el dà la citadinanza portoghesa a quei che la domanden e in su 'na strada, pagada per intregh de Lisbona, che la traversa el Rio Guadiana, l'ha minga marcad el confin cont el Paes.

La pupart de la sgent, comunque, la se sent spagnoeula e minga portoghesa, anca se l'è ben spantegad un orgoeuj per l'influenza lusitana in su la storia de la cità e gh'è di cors de portoghes in di scoeule.

## Riferiment
*Hacienda.es 
*Olivenza: The Portuguese Town That’s in Spain
## Alter proget
Musee naval Ottorino Zibetti

El **** a l'è un musee naval a gratis de Carevasg, vert del 1978 e sit in del center storegh e coltural del convent de San Bernardin.

L'è stad fad grazzia a 'na donazzion generosa de la Giuseppina Bietti in memoria del marid Ottorino Zibetti, espert modellista e collezzionista naval, ma che l'è stad slargad grazzia ai donazzion di alter citadin e passionad.

A l'è ladin rivàgh de la stazzion de Carevasg, che l'è arenta a circa 200 meter.

El gh'ha dent varie reproduzzion de vassei famos, cimeli storegh, canoggiai, bussole, arnes di nav, medaje e 'na biblioteca del mar.

## Ligam de foeura
*sit ofizzial 

## Alter proget
Tollos

**** a l'è un comun de la provincia de Alacant, cont una popolazzion de  abitant.

## Riferiment
*Hacienda.es 

## Alter proget
Musee ferroviari nazzional de Pietrarsa

El **** a l'è un musee ferroviari de Napoli, fad su in del 1989 e gestid de la Fondazzion FS.

A l'è dent ai vegge oficine de Pietrarsa, fade su di Borbon per la costruzzion di locomotive a vapor, sarrade su in del 1975 per via de la fin del vapor in su la ferrovia italiana, e 'l s'è scernid de traformàlle in musee.

In di so 36'000 meter quadrad de spazzi de esposizzion a gh'è el prim pavion con vari material rotabel de ogni tipo: locomotive, automotriss, carrozze e inscì via, cont anca una recostruzzion del prim treno de la ferrovia Napoli-Portici, in del segond a gh'è vari modellit, plastegh e oget doperad in ferrovia, menter in del terz a gh'è di vegg machinari de la fabrega, un setor naval e vari mez del "passad vesin", oltra al treno real italian.

In la cort del musee a gh'è una statua del Re Ferdinand II de Borbon, che l'ha fad su la fabrega.

## Ligam de foeura
*sit ofizzial

## Alter proget

## Vos corelade
*Musee ferroviari de Roma
*Musee de la Scenza e de la Tecnega
Musee civegh de Trevij

El **** a l'è el musee de la citià de Trevij, che l'è dent a la biblioteca citadina e 'l gh'ha dent anca un Archivi Storegh con vari ducument che detajen la storia de Trevij.

A l'è stad fad su in del 1963 quand che el comun l'ha eseguid el testament del Pier Luigi Della Torre, dotor e prim sindegh de la cità dopo de la Liberazzion, che in del 1960 l'haveva lassad i daner per fà su un musee dedicad ai so sgent.

El gh'ha dent una sezzion archeologega e vuna artistega.

## Ligam de foeura
*sit ofizzial

## Vos corelade
*Musee scentifegh Explorazione
*Musee storegh SAME
*Musee storegh vertical de Trevij
*Agrimusee orizontal de Trevij
Musee del Delta antigh

El **** a l'è un musee archeologegh de Comacchio, che l'è dent al vegg Ospedal di Infermi.

El gh'ha dent pussee de 3000 repert de l'età prestorega, etrusca, spinetega, romana e de l'età de mez.

L'ha ciapad la collezzion del vegg Musee de la Nav Romana, vért in del 2001.

## Ligam de foeura
*sit ofizzial 

## Alter proget
Agen

**Agen** (in ucitan e francés; *Aginnum* in latin) a l'è una cità francesa, el caplögh del dipartiment Lot e Garona.
Al gh'ha 32.214 abitant.

## Geugrafia
In cità el passa el fiüm Garona.

## Aministraziun

El sindich a l'è el Jean Dionis du Séjour (del 2008).

## Ligam de föra
* Sit istitüziunal
Correggio art home

El **** a l'è un center de ducumentazzion dedicad al pitor Corresg, sit in la cà de l'artista.

Fad su in del 2007, l'è sed anca de la Fondazzion El Corresg, la gh'ha dent una sezzion scentifega con dent vegg volum e una sala multimedial.

## Ligam de foeura
*sit ofizzial
Musee de Storia Natural (Università de Pavia)

El ****, ciamad anca *Kosmos*, a l'è un musee archeologegh fad su in del 1771 a Pavia, de l'Università, per volé del Lazzaro Spallanzani e cont una gran donazzion de minerai de la Maria Teresa d'Austria, di alter che hann fad pussee scior el musee inn stad el Giovanni Antonio Scopoli, el Torquato Taramelli, el Pietro Pavesi, el Leopoldo Maggi e 'l Giuseppe Balsamo Crivelli.

Intorna al 1960 i collezzion inn spostade al Castell Viscontee con l'ideja de metéi in mostra al publegh, a l'è mai stad fad, inscambi, a inn mitud in mostra per tucc del 2019 a Palazzi Botta cont el nom de Kosmos.

## Ligam de foeura
*sit ofizzial

## Alter proget
Ibdes

**** a l'è un comun de la provincia de Saragozza, cont una popolazzion de  abitant.

## Riferiment
*Hacienda.es
Bezas

**** a l'è un comun de la provincia de Teruel, cont una popolazzion de  abitant.

## Riferiment
*Hacienda.es
Blancas

**** a l'è un comun de la provincia de Teruel, cont una popolazzion de  abitant.

## Riferiment
*Hacienda.es 

## Alter proget
Musee storegh Alfa Romeo

El **** a l'è un spazzi de esposizzion di viture de l'Alfa Romeo, che l'è dent a la veggia fabrega de l'Alfa Romeo de Ares, smorzada del 2005. In tra el 2011 e 'l 2015 a l'è stad serrad al publegh, del 2020 el gh'ha una sezzion dedicada ai viture de l'Alfa doperade di forze de polizzia italiane.

A l'è sota la supervision de FCA Heritage.

## Ligam de foeura
*sit ofizzial

## Alter proget
Musee de Tecnega Eletriga

El **** a l'è un musee dedicad a la tecnega eletriga, de l'eletronega e de l'ingegneria eletriga, vert del marz 2007 e gestid de l'Università de Pavia.

Fad su grazzia a 'n acord in tra l'Università, la Provincia, la Region e 'l Comun, el so obietiv a l'è quell de recercà, conservà e spantegà la storia de la tecnega eletriga e 'l so ligam con l'om.

El gh'ha dent poch pusee de 4300 unità in esposizzion, che vegnen per la pupart di collezzion de l'ENEL, de la Sirti e de l'università midema.

## Galleria di foto

File:Museo Elettrica.jpg|Una bobina
File:Esperimenti Theremin.jpg|Esperiment cont el Theremin
File:L'Occhio Umano.jpg|Simulazzion de l'oeugg de l'om
File:Laser e Lenti.jpg|I laser e i lent
File:Microonde.jpg|I micro-onde
File:Onda Stazionaria su Membrana Vibrante.jpg|Onda stazzionaria in su 'na membrana che la vibra
File:Sfera Elettromagnetica.jpg|La sfera eletromagnetega
File:Teca Risparmio Energetico.jpg|Esposizzion in sul sparmì energia
File:Specchio Concavo.jpg|Un spegg concav
File:Teca Specchi.jpg|Una teca cont i spegg


## Ligam de foeura
*sit ofizzial

## Alter proget
Musee del Manzon

El **** a l'è un musee leterari dedicad a la figura del Lissander Manzon, part del sistema di musee de Lech e sit in la Villa Manzon al Caleot, indova che 'l *Don Lissander* el vedeva el Lagh de Com in la manera che l'è deventada imortal 'me che l'ha scrivuda in di du moros.

Dent se troeuven di oget ligad al Manzon, tant 'me la soa cuna e de la mobilia, di so ducument firmad, di stampe, di statue, di costum de scena per di edizzion di du moros e di liber, a gh'è anca de vedé una capella e 'na cantina, con dent la giazzera e 'l torcc per el vin.

## Ligam de foeura
*sit ofizzial 

## Vos corelade
*Sit del Manzon
Musee internazzional de la calzadura

El **** a l'è un musee del design di calzadure de Vigevan, cità cognossuda per la soa produzzion in materia, sit in del Castell Viscontee-Sforzesch. Volud in di agn '50 del storegh Luigi Barni, l'è dedicad al Peder Bertolin, che l'ha fad la prima donazzion per sostegnìll.

El gh'ha dent di scarpe de varie epoche e produtor e anca di repert storegh, 'me una sciavata che se dis che l'è partegnuda a la Beatriss d'Est, e sperimentai.

## Ligam de foeura
*sit ofizzial 

## Alter proget
Musee civegh Guido Sutermeister

El **** a l'è un musee archeologegh de Legnan, fad su in del 1928 per volontà de l'archeolegh Guido Sutermeister, che ghe l'hann dedicad.

El gh'ha dent vari repert trovad del Sutermeister in la soa atività archeologega a Legnan, in tra el 1925 e 'l 1964, pussee di donazzion de la sovrintendenza archeologega de la Lombardia e di privad. Gh'è dent roba che la va de la preistoria sina al period di lombard antigh e, fina al 2012, trii quader del Gaetano Previati che representaven i moment pussee important de la bataja de Legnan, che inn stad poeu trasferid al Castell de Legnan.

Del 2004 a l'è una sed museal certifegada de la Region Lombardia.

## Ligam de foeura
*sit ofizzial 

## Alter proget
Musee civegh de Lod

El **** a l'è stad un musee de Lod, vert del 1869 al 2011. El gh'haveva dent di repert archeologegh de Lod Vegg e del Lod roman e di quader, anca de artista famos tant 'me el Callisto Piazza e 'l Francesco Hayez, oltra a una sezzion resorgimental e vuna de la ceramega.

## Ligam de foeura
*Cultura Italia
Ol Vitorial di Italian

Ol **Vitorial di Italian** a l’è un insema de palazz, strade, giardìn, un teater e un rial fad su in tra ol 1921 e 'l 1938 a Gardon de Rivera, in su la banda bressana del lagh de Garda, volid del poeta Gabriele D'Annunzio, che l’è metid sota scià e fad su de l’architet Giancarlo Maroni, issè de mostrà la vita del poeta i imprese e di soldacc italian in la prima guerra mondial.

## Galleria di foto

File:Vittoriale, l'ingresso a doppio arco.jpg|L'ingress
File:Gli abiti di d'Annunzio nell'allestimento del nuovo museo D'Annunzio Segreto al Vittoriale.jpg|I vesticc del D'Annunzio
File:Nave Puglia.jpg|La nav Puja
File:Gardone Riviera Vittoriale degli italiani 002.JPG|Ol mausolee del Poeta
File:Enrico Marchiani, Ritratto di Gabriele d'Annunzio in uniforme da Ardito. Olio su tela.jpg|Litrat del D'Annunzio vestid de Ardito
File:Vittoriale biplano-Ansaldo-SVA.jpg|Un biplan de l'Ansaldo
File:Moderna stanza della cheli.jpg|Stanza de la biblioteca
File:L'Officina.jpg|L'Oficina
File:Sala delle Reliquie.jpg|La sala di reliquie
File:Vittoriale - panoramio (8).jpg|Un panorama
File:Isotta.jpg|La machina del D'Annunzio


## Olter progecc

## Ligam da foeu
*Sit ofizzial
Cà Donizeta

La **** a l'è la cà che gh'era nassud el compositor Gaitan Donizet: veggia cà comuna per i pover del secol quell de XVI, l'è stada guarnada 'me cà musee e l'è monument nazzional del 1926, la se po visità a gratis ogni fin de setimana.

## Ligam de foeura
*sit ofizzial

## Alter proget

## Vos corelade
*Musee del Donizet
Musee piemontes de l'informatega

El **** 'n musee informategh de Turin, che cont i so 6000 unità a l'è vun di musee pussee sciori d'Europa per quell che 'l revarda la disciplina.

La collezzion a l'è partida in mainframe, minicomputer, personal computer, home computer, console, calcolatriss e alter calcolator.

## Ligam de foeura
*sit ofizzial
Musee Golgi

El **** a l'è un musee scentifegh de Pavia, dedicad al Camillo Golgi, che l'ha insegnad in l'atenee paves, e ai so alev.

El gh'ha dent vari usadei doperad del Golgi e di so student per fà i so studi de medesina e farmacologia.

## Ligam de foeura
*sit ofizzial

## Alter proget
Lianza Catalana

La **Lianza Catalana** (*Aliança Catalana* in catalan) a l'è un partid de estrema destra catalanista originari de Ripoll, nassud in del 2020 de 'na scission del Front Nazzional de Catalogna. El sostegn l'independenza de la Catalogna, el protezzionism per i imprese catalane, l'economia de mercad e la separazzion in tra Stat e Gesa. A nivell coltural a l'è contra la coltura spagnoeula e 'l bilenguism cont el castejan e contra l'imigrazzion, soratut del Magreb, tant de vesser cusad de islamofobia.

El corr in di elezzion municipai del 2023, indova che l'è el partid pussee votad a Ripoll, indova che 'l ciapa ses resgidor in su derset, e 'l manda un resgidor a Manlleu e a Ribera d'Ondara.

## Riferiment
*Independència i país 
*En Ripoll (Girona), con el 100% escrutado, gana Sílvia Orriols (Aliança Catalana)
Casteja e Leon

**Casteja e Leon** (*Castilla y León* in spagnoeul) a l'è vuna di derset comunità autonome de la Spagna, che in del so statut a l'è definida 'me "Comunità Storega e Coltural". Region pussee granda de la Spagna e in tra i pussee grand d'Europa, el s'è parlad de fàlla su, con dent anca i comunità d'incoeu de la Cantabria e La Rioja, in la prima e segonda republega spagnoeula: con la costituzzion del 1978 a l'è fada su 'me preautonomia, ciamada Consili General de Casteja e Leon, e del 1983 a l'è una comunità autonoma propia.

La comunità autonoma la recognoss e l'è fera di so simboi e de la soa storia, cont un parlamentarism che 'l resaliss al 1188, e oltra a la lengua castejana la recognoss la lengua galizziana e la lengua leones.

## Riferiment
*Treccani

## Alter proget
Teater Rossini (Lugo)

El **Teater Rossini** a l'è el teater citadin de Lugo, in Romagna, el pussee antigh, in tra quei che gh'è ancamò, di teater comunai de l'Emilia-Romagna. A l'è specializad in l'overa lirica.

## Carateristich tecnich
La sgent la sa sèta in la platea, su quater pian da posti, e in dal logion. Sora a tucc ghe l'foyer 

### Dimension
* Altezza massima misurada dal mez d'la platea fin al lucernari: **12,50 metar** 
* Altezza d'la grata dal palcoscenich: **10,80 metar**
* Pendenza dal palcoscenich: **5%** 
* Largheza dal bocascena: **9,20 metar** 
* Largheza massima d'la platea: **10,60 metar**

## Notizzie storeghe
* 1757: in dal mes da setembar, al "Consili d'la Comunità" al desida la costruzzion dal teater 
* 1758: in masg i decidan da cacià foeura 2.535,28 scud. A luj cumincen a lavorà, cun la supervisiun del Francesco Ambrogio Petrocchi, architet d'la Comunità 
* 1760: tuta l'operazzion l'è afidada a l'architet e scenografo famos Antonio Galli did *El Bibbiena*, ch'al finissa la costruzzion e l'dipingia l'intern  
* 1761: intant che gh'era la Fera Annual, en agost, j'han fai l'inaugurazzion dal teater con l'opera *Catone in Utica* dal Pietro Metastasio
* 1813: al soeuna in dal teater Niccolò Paganini, al violinista famos 
* 1814: ij fan ved par la prima volta un lavor  dal sgiovin Gioacchino Rossini, el *Tancredi.* L'ann dopo i meten in scena *L'italiana in Algeri*, e in dal 1818 *La gazza ladra*. in di ann che i vegn i rapresenteran  *La Cenerentola* (1820), *Il barbiere di Siviglia* e *Il turco in Italia (*1821), *La donna del lago* e *Adelaide di Borgogna* (1822) 

In dal 2010 j'hann descovert ch'al Gioacchino Rossini l'ha sonad in dal teater ch'adess el gha 'l so nom: a l'è sucess in de l'agost-setembar dal 1806, quand l'era un sgiovinot, l'ha sonad el cembalo in da l'opera lirica *La nobiltà delusa*, intant ch'al so pader Giuseppe soneva el corno da cascia. 

## Riferiment


## Ligam de foeura
*Sit ofizzial

## Alter proget
Comunità de Madrid

La **Comunità de Madrid** (*Comunidad de Madrid* in spagnoeul) a l'è vuna di derset comunità autonome de la Spagna, classifegada 'me 'n "autonomia de interess nazzional" desgià che la representa Madrid, capital del Stat.

Considerada tradizzionalment part de la Casteja, del 1983 l'è la soa comunità autonoma, per via di gran diferenze economeghe cont el rest de la region e i necessità de havégh denter la capital nazzional.

La comunità la confina cont i province de Ávila e Segovia de la Casteja e Leon e cont i province de Guadalajara, Toledo e Cuenca de la Casteja-La Mancia, e la gh'ha 6'661'949 abitant in d'un'area de 8'080,21 km². La mità la viv in la capital, con di alter center con pussee de 100'000 abitant che inn Móstoles, Alcalá de Henares, Fuenlabrada, Leganés, Getafe, Alcorcón, Torrejón de Ardoz, Parla e Alcobendas. In total gh'è 179 comun e gh'è anca la partizzion in comarche, che però inn no ben definide e varien per cas: forestai, sanitarie, agricole, turisteghe e istoreghe.

## Ligam de foeura
*Sit ofizzial

## Alter proget
Stazzion de Zollino

La **** a l'è una stazzion in su la , gestida di Ferrovie del Sud Est, che la serviss el comun de .

## Riferiment
*Ferrovie del Sud Est

## Alter proget
Palazz di Princip

El **Palazz di Princip** (*Palazzo dei Principi* in italiano) a l'è 'n antigh palazz de Corresg, indova che gh'è dent el musee el Corresg e la biblioteca de la cità.

## Storia
El Palazz a l'è stad scominciad vers la fin del secol quell de quindes e fornid in del 1508: la prima padrona a l'è stada la Francesca de Brandeborgh, vedova del cont Bors de Corresg, e la soa fameja. Con la fin de la fameja prencipesca e 'l passà del territori ai Estens, l'è stad in principi doperad per di ofizzi publegh e poeu lassad lì deperlù, indova che l'ha tacad a degradàss.

Al principi del secol quell de vint la ministrazzion del comun la scerniss de fà 'n oeuvera de recuver che la scomincia sota el sindegh Guido Zucchini, del 1925 al 1927, ma a l'è no assee per havégh un palazz doperabel, e domà in di agn '60 el deventa bon per vesser doperad.

Inscì, el deventa sed de la biblioteca comunal, di archivi storegh, de la fonotega e de la videotega e, in tra el 1995 e 'l 1996, del musee civegh, che l'è serrad per via di dagn del terramot che l'ha colpid quella banda lì in quell ann. Dopo vari mester de sistemazzion, in del 2003 l'è verta la biblioteca Giulio Einaudi.

Del 2004 a gh'è dent el musee el Corresg.

## Riferiment
*Comun de Corresg

## Alter proget
Stazzion de Amendola

La **** a l'è una stazzion in su la , gestida de Red Ferroviaria Italiana, che la serviss el comun de .

L'è servida di treni de la Trenitalia in bas al contrat de servizzi con la Region Puja.

## Riferiment
*RFI
Musee romagnoeul del teater

El **** a l'è un musee dedicad al teater e a la musega lirega de Forlì, che l'è dent al Palazz Gaddi, al pian terra.

El gh'ha dent materiai, strument e cimeli del teater de Forlì di secoi quei de desnoeuv e de vint, oltra a quell che ghe resta del vegg teater citadin, fad su in del 1776 e destrugad in del 1944 di bombardament de la guerra.

## Ligam de foeura
*sit ofizzial 

## Alter proget
Noeuv media

Per **noeuv media** o **media digitai** se intenden i mez de comunicazzion de massa che inn nassud grazzia a l'informatega, che per l'Henry Jenkins inn comunad del vesser inovativ, convergent, de tucc i dì, interativ, globai, partecipativ, generazzionai e ineguai.

## Bibliografia
*Tipaldo, G. (2014). L'analisi del contenuto e i mass media. Bologna, IT: Il Mulino ISBN 978-88-15-24832-9.

## Alter proget

## Vos corelade
*Etica del computer
Musee Classis de Ravena

El **** a l'è un musee archeologegh de Ravena, sit in d'una veggia fabrega de zucher de Class. El mostra la storia de la cità, di origin etrusch-omber a l'alta età de mez, a passà per i roman e i got.

El gh'ha dent pussee de sescent repert storegh, in tra esempi de vita quotidiana e manufat pussee prezzios, e 'l gh'ha anca varie aule didateghe.

## Ligam de foeura
*sit ofizzial
## Vos corelade
*Civitas Classis
Stat di Presidi

El **Stat di Presidi** a l'è stad un territori fad su in del tratad de Londra, che l'ha spartid la Republega de Siena, volud del Felip II de Spagna, che l'è restad sota i Asborgh, prima quei de Spagna, poeu quei d'Austria, e poeu sota i Borbon, fina al 1801, quand che 'l Napoleon ghe lassa l'independenza al Regn di Do Sicilie con la pas de Fiorenza, in cambi de la cession de 'sti territori a lu, che i met dent al Regn d'Etruria, che 'l sarà poeu tacad a la Francia, e l'è no fad su ancamò del Congress de Vienna.

Anca se piscinin, 300 km2 in la soa estension massima, la soa posizzion strategica ghe consentiva a quei che 'l controllaven de havégh el controll di trafegn in del Mar Tirren vers la Bassitalia.

## Riferiment
*I "Presidios" di Toscana 

## Vos corelade
*Torr costere del Stat di Presidi
*Republega de Siena riparada in Montalcino
Stazzion de Acqua Acetosa (Roma)

La **** a l'è una stazzion de la ferrovia Roma Nord, che la serviss el comun de . L'è tacada ai stazzion de .

## Moviment

La stazzion a l'è servida di treni del servizzi urban e extraurban de la Roma Nord, fad de la Cotral.

## Servizzi
La stazzion la gh'ha:
 Bilietaria automatega

## Interscambi
 Fermada del bus

## Riferiment
*MetroRoma

## Alter proget
Cripta Mussolini

La **cripta Mussolini** in del cimiteri de San Cassian a Predappio a l'è el sit che inn mitud sota vari member de la fameja Mussolini, in tra i che el Benito, prim minister italian del 1922 al 1943 e Dus de la Republega de Salò del 1943 al 1945.

Fada su in tra el 1928 e 'l 1933 del Florestano Di Fausto, part di proget del Mussolini de fà su una Predappio noeuva, el Dus l'è stad mitud sota lilinscì in del 1957, sota el governo de l'Adone Zoli, antifassista ma conterrani del Mussolini, per via di richieste de la mier Rachele Mussolini: prima a l'era in d'un convent a Scerr.

Al dì d'incoeu sota gh'è quindes persone, o ben cinch generazzion de la fameja:
*Alessandro Mussolini (1854-1910), pader del Benito Mussolini
*Anna Maria Mussolini (1929-1968), fioeula del Benito Mussolini
*Anna Maria Ricci Mussolini (1939-2014), mier del Guido Mussolini 
*Benito Mussolini (1883-1945), fioeul de la Rosa Maltoni e de l'Alessandro Mussolini; president del consili e ditator del 1922 al 1945 
*Bruno Mussolini (1918-1941), fioeul del Benito Mussolini
*Gina Ruberti Mussolini (1916-1946), mier del Bruno Mussolini
*Giuseppe Negri, in art Nando Pucci Negri (1936-1997), marid de l'Anna Maria Mussolini
*Guido Mussolini (1937-2012), fioeul del Vittorio Mussolini e de la Orsola Buvoli 
*Martina Mussolini (1969-2016), fioeula del Guido Mussolini
*Monica Buzzegoli Mussolini (1929-2021), vedova del Vittorio Mussolini
*Orsola Buvoli Mussolini (1914-2009), ex mier del Vittorio Mussolini
*Rachele Guidi Mussolini (1890-1979), mier del Benito Mussolini
*Romano Mussolini (1927-2006), fioeul del Benito Mussolini
*Rosa Maltoni Mussolini (1858-1905), mader del Benito Mussolini
*Vittorio Mussolini (1916-1997), fioeul del Benito Mussolini

## Riferiment
*Come Predappio è diventata il luna park dei fascisti

## Alter proget

## Vos corelade
*Valle de los Caídos
Musee del violin

El **** a l'è un musee musegal de Cremona, fad su in del 1893 e gestid de la Fondazzion Stradivarius.

El gh'ha dent vari strument a arch de autor compagn de l'Antonio Stradivari e del Giuseppe Guarneri del Gesù. Dent a gh'è anca un auditorium e 'n laboratori de acustega del Politecnegh de Milan.

## Ligam de foeura
*sit ofizzial

## Alter proget
Capellet

I **capellet** (*caplèt* in resgian) inn un tipo de pasta impienida che, per la soa forma, regorden un capell. Tipegh de la banda de Resg, Bologna e Ferrara, de la Romagna e anca di bande de Marche e Ombria pussee vesine a la Romagna, inn fad de 'n quadrad che se met dent el pien e poeu se piega per fà un triangol, poeu se pieghen i estremità.

Servid de sovent in d'un broeud de carna, in Romagna de rari gh'hann un pien de carna, foeura che a Imola, menter in Emilia el ripien l'è de carna. In la banda de Parma a vesser ciapad *caplèt* inn i anolin. A inn assee compagn di tortellin.

## Riferiment
* Cappelletti, caplit

## Alter proget
Scarpasot

El **scarpasot** (scrivud anca in del dialet local *Scarpassôt cursèsch*) a l'è una scarpazza tipega de Corresg e, in general, de la bassa resgiana. Minga tropa diferenta del pussee cognossud scarpazzon, la gh'ha però dent nissuna pasta, roba che ghe da un savor diferent.

Del 2012 a l'è un De.Co. del comun de Corresg. La legenda local la cunta che el prenzip de Corresg Giovan Siro a l'era andad a cà de 'n so colon che gh'ha dad del vin, menter la mier l'ha cusinad una roba con erbe, aj e lard, che l'è deventada poeu el piat vist che l'era piasuda propi tant al prenzip. L'è anca recognossud 'me P.A.T de la Region Emilia-Romagna.

## Riferiment
*Reggio Emilia Welcome
*Eminviaggio
*Elenco dei prodotti Agroalimentari Tradizionari dell'Emilia Romagna
Versatile Multilayer Disc

El **Versatile Multilayer Disc** a l'è stad un formad de disch a volta velocità lensgiud cont un laser ross tant 'me un DVD. Desvilupad de New Medium Enterprises, el doperava pussee de nivei in manera de podé havégh dent pussee de dacc, e 'l voleva competer cont i noeuv Blu-ray e HD DVD grazzia a 'n prezzi pussee bass, dad de la possibilità de doperà i midem impiant che se doperaven per fà i DVD con poche de modifeghe e la possibilità de lensgei cont un letor DVD cont un firmware modifegad.

Ispirad in part al chines Enhanced Versatile Disc, el gh'ha no havud inscì tant de sucess e con la crisi finanziaria del 2008 la società l'ha deciarad falliment e l'è stad pu tirad inanz.

## Riferiment
*El vegg sit
Blu-ray

El **Blu-ray** a l'è un disch otegh per salvàgh sora di dacc pensad 'me evoluzzion del DVD per i video a Volta Definizzion, inscì de podé tegnì varie ore sora de video HD. Inscì de fàll, el dopera un laser in tra el bloeu e 'l violet, che ghe permet de havégh la trascia cont i *pit* e i *land* pussee strecc, donca el permet de havégh un disch de bas de 25 GB e, cont i sistema con du de de nivei, fina a 66 GB. El formad BDXL, con quater nivei, el permet de havégh disch de 100 GB per doperà comercial e fina a 128 GB se scrivud de l'utent.

Presentad in del 2006 de la Blu-ray Disc Association, l'ha batud l'HD DVD in d'una guerra de formad andada inanz fina al 2008, e 'l gh'ha havud 'me concorrenza pussee piscinina quella del VMD, che l'era un DVD con pussee de nivei dent che 'l podeva havégh denter fina a 20 GB. Sostegnud de la Sony, se pensa che 'l so roeul 'me media per i sgioeugh de la PlayStation 3 el gh'habia havud una gran importanza in del so sucess. L'è stad doperad poeu anca per la PlayStation 4 e la PlayStation 5 e per l'Xbox One e la Xbox Series X.

Formad de scerna per i media fisegh, de lu vegnen i formad Archival Disc, con disch de 100 GB, 300 GB e 1 TB pensad per l'archiviazzion a longh termen, e l'Ultra HD Blu-ray, che l'è pensad per el 4K, con disch de 50 GB, 66 GB e 100 GB. El po doperà i codec H.262/MPEG-2 Part 2, H.264/MPEG-4 AVC e VC-1 e 'l po havégh sora di video cont una resoluzzion de 1920 × 1080 pixel, con 24, 50 o 60 frame normai o 50 e 60 interlaciad, per paragon, un DVD el podeva havégh sora domà una resoluzzion de 480 linie televisive in NTSC e 576 in PAL.

## Riferiment
*Treccani

## Alter proget

## Vos corelade
*Blu-ray Disc recordable
*Universal Media Disc
*Holographic Versatile Disc
Musee ferroviari del Verban

El **** a l'è un musee ferroviari de Luin, dent al vegg deposit locomotive de la stazzion citadina.

El gh'ha dent vari usadei ferroviari che vegnen de stazzion e oficine, oltra a mez ferroviari compagn de 'na Locomotiva FS 625 a vapor, de 'na locomotiva a vapor BR 50 3673, che la fonziona ancamò e l'è doperada per di treni storegh, la locomotiva diesel ABL 4734, una Locomotiva Jung R 42 C del 1961, una locomotiva diesel svizzera TM 2/2, do locomotive eletrighe FS E.428 e di vegge carrozze di Ferrovie Nord Milan che in precedenza partegniven ai ferrovie svizzere.

## Ligam de foeura
*sit ofizzial

## Alter proget
Lengua minorizada

Per **lengua minorizada** se intend, in sociolenguistega, una lengua che la gh'ha no un recognossiment legal pien o l'è no doperada in manera spantegada in del so territori original perchè l'è stada sostituida de 'na lengua forestera in origin.

In Europa, inscì de schivà che i lengov sien minorizade, a gh'è la Carta Europea di Lengov Regionai o Minoritari, che l'è ratifegada de la pupart di Stat del Consili d'Europa, a bon cunt, però, la lassa di boeugg, per esempi l'è responsabilità di Stat deciarà i lengov de tutellà.

## Riferiment
*Termcat

## Vos corelade
*Lengua minoritaria
*Secessionism lenguistegh
*Conflit lenguistegh
*Diglossia
Marco Alparone

El **Marco Alparone** (Catania, 12 de dicember 1967) a l'è un politegh italian, vizepresident de la Region Lombardia e assessor a bilancc e finanza del 2023.

## Biografia
Nassud a Catania, el se laurea in farmacia a Milan e 'l va dent a l'Armada italiana per du agn 'me ofizzial sanitari e, congedad, el taca a lavorà 'me farmacista. El deventa consejer de l'orden di farmacista di province de Milan e Lod in del 2004 e 'l resta inscì anca incoeu.

El va in politega in del 1994 con Forza Italia a Paderna Dugnan e in del 1999 l'è elesgiud consejer comunal, l'è rielesgiud in del 2004 e fad vizepresident del Consili Comunal. In del 2009 el deventa el prim sindegh de center-destra del comun, a vincer al prim turno. L'è rielesgiud in del 2014, e 'l deventa anca consejer de la cità metropolitana de Milan.

El se candida in del Consili Regional in del 2018 con Forza Italia e l'è elesgiud, in del 2021 el molla el partid del Berluscon per andà dent al grup de Fradei d'Italia. L'è rielesgiud in del 2023 e l'è fad assessor.

## Riferiment
*Consili Regional
*Sgionta Regional
Stazzion de Apricena Città

La **** a l'è una stazzion de la ferrovia San Severo-Peschici, servida di treni regionai di Ferrovie del Gargano in contrat de servizzi con la region Puja, che la lavora sia 'me fornitor de servizzi che 'me gestor infrastrutura.

## Riferiment
*Stazioni del mondo
Comunicazzion mediada del computer

La **comunicazzion mediada del computer**, breviada *CMC*, a l'è ogni comunicazzion in tra uman che l'è fada a travers de strument informategh, roba che la s'è spantegada propi tant in la società dopo di varie revoluzzion informateghe tant 'me el rivà di home computer e la creazzion del world wide web.

Studiada soratut di sociolegh e di psicolegh, al dì d'incoeu la pupart retegnen che l'è part integranta de la vita de la sgent e donca l'analizen in d'un'altra manera, per esempi con l'etnografia online, doperada circa di agn '80, cont el studi de la comunicazzion informatega in la definizzion de l'identità de la sgent. Una studiosa propi importanta de la materia a l'è stada la Sherry Turkle, insema a l'Howard Rheingold.

## Riferiment
*HyperLabs

## Alter proget

## Vos corelade
*Lenguagg di SMS
*Antropologia digital
*Captologia
*Relazzion online
Data Discman

El **Data Discman** a l'è stad un letor de liber eletronegh in su Compact Disc vendud de la Sony a partì de la fin del 1991. Dotad in principi de 'na tastadura piscinina e domà de la possibilità de lensger poch de test e vedé de la grafega primordial, el gh'ha no havud tant de sucess in Ocident, indova che l'è deventad a la svelta un formad specialistegh doperad de quei che gh'haveven besogn de doperà libron e database in sgir, menter in Giapon el gh'ha havud pussee de sucess e l'è restad rilevant intorna al 2000, cont anca di letor pussee noeuv con pussee de capacità grafeghe, audio e inscì via.

El ciapa el nom del Discman, letor di CD musegai de la Sony.

## Riferiment
*E-books in the '90s with Sony's Data Discman

## Vos corelade
*Sony Multimedia CD-ROM Player
Sguinzal

El **sguinzal** a l'è una corda che l'è doperada per menà in sgir un animal, tacada a 'n collar o a 'na petorina. In vari Stat a l'è obligatori doperàlla quand che 'l se porta in sgir un animal, e l'esempi pussee cognossud a l'è quell di can.

Se dopera anca la parolla *guinzali* che l'è moderna e la vegn de l'italian, in lombard classegh a l'era ciamad anca domà *corda* o *corrensgioeula*.

## Riferiment
*Treccani

## Alter proget

## Vos corelade
*Sguinzal di fiolit
*Musiroeula
Standard de Kansas City

El **standard de Kansas City** a l'è un standad per salvà di dacc in su 'n audiocasseta a 300 bit per segond, insubid in d'un simposi de la rivista Byte a Kansas City in del 1975. Pensad per permeter el salvà e 'l scambi de dacc in sui microcomputer con poca spesa, i prim dispositiv a doperàll inn vegnud foeura in del 1976. I home computer de l'epoca, per la pupart, hann doperad di alter formad proprietari incompatibil in tra de lor.

## Riferiment
*L'articol
Sherry Turkle

La **Sherry Turkle** (New York, 18 de sgiugn 1948) a l'è una sociolega, psicolega e tecnolega statunitensa, cognossuda soratut per i so lavorà in su la relazzion in tra om e tecnologia. Desgià che 'l studia 'sto argoment chi di agn '70, i so studi inn vist propi con interess, vist che repercorren sia el desvilup de la tecnologia sia el desvilup del penser di sociolegh a revard.

L'ha tacad i so studi in di agn '70 a l'Università de Harvard, in del 1999 la deventa professora al MIT de studi sociai de l'informatega e incoeu l'è resgidora del grup de studi *MIT Initiative on Technology and Self*, fondad de lee in del 2001, indova che la studia soratut l'evoluzzion di fiolin e del so raport con l'informatega.

Cognossuda al principi 'me studiosa assee otimistega in sui potenzialità de la red, al dì d'incoeu la sostegn inveci che la sgent la deveria parlà pussee de persona e doperà i red sociai men e in manera pussee responsabel, anca se la resta convinta che, 'na voeulta passad i problema, restarann un gran strument a sostegn de l'umanità. Di alter studi che l'ha fad revarden el doperà di *Multi-User Domains* in d'un contest terapeutegh e i efet di computer e di simulazzion in la ment, che menarien l'om a sbassà la diferenza in tra realtà e finzion, ma anca a sperimentà pussee in sul so *mi*.

## Ligam de foeura
*Sit ofizzial

## Alter proget
The Californian Ideology

***The Californian Ideology*** (voltabel 'me *L'ideologia californiana*) a l'è un sagg scrivud in del 1995 di teoregh di media Richard Barbrook e Andy Cameron de l'Università de Westminster. Descrit de l'autor 'me una "critega al neoliberism pontcom", el sagg el sostegn che 'l desvilup di tecnologie de red in la Silicon Valley de quei agn a l'è stad fioeul de 'n strani messedozz in tra di idee progressista a nivell social e liberista de destra a nivell economegh, che credeven in d'un determinism tecnologegh speranzos, fondad in su principi comun tant 'me l'anti-statalism, la contra-coltura di agn 60 e l'utopism tecnologegh.

Publegad in origin in del magazine *Mute*, l'è stad rivist in su l'Internet e publegad in del 1996 in su *Science as Culture*. L'è stad poeu adatad pussee voeulte e anca voltad in pussee de lengov.

L'Andrew Leonard de Salon.com l'ha did che l'è "vuna di criteghe pussee bone de l'hipsterism neo-conservator digital mai dada foeura".

## Bibliografia
*Barbrook, Richard. Andy Cameron. (1996) [1995] "The Californian Ideology". Science as Culture 6.1 (1996): 44–72.

## Vos corelade
*Capitalism de sorvelianza
*Dark Enlightenment
*Tecnocrazzia
*Tecnocapitalism
*Compagnia pontcom
*Corporatocrazzia
Maneta (straport)

El **maneta** a l'è la persona che la guida un tram o un mez compagn, tant 'me una metrotranvia o una metropolitana.

El so roeul a l'è de dàgh o toeugh via potenza ai motor, in del rispet di condizzion de la via e del segnalament e in di tram pussee vegg el faseva cont una maneta, de chi el nom. El po havégh anca di alter roeul, 'me quell de moeuver i scambi o de tirà su la pertegheta se la va foeura del fil, anca se al dì d'incoeu, in tra i scambi che se comanden a distanza e i pantograf el fa pu.

A l'è donca compagn del machinista in sui treni.

## Riferiment
*A LEZIONE DI DIALETTO - Gamba de legn, il tram dei milanesi
Vorgartenstraße (metropolitana de Vienna)

**** a l'è una stazzion de la linia U1 de la metropolitana de Vienna, tacada ai stazzion de .

## Interscambi
 Fermada del bus

## Riferiment
*Stazzion de la metropolitana de Vienna

## Alter proget
CPM Music Institute

El **CPM Music Institute** a l'è una scoeula de musega popolar contemporanea fondada a Milan in del 1984 del Franco Mussida. Del 16 de masg 2017 l'ha otegnud del Ministeri de l'istruzzion, università e ricerca l'autorizazzion a dà certificazzion de Alta Formazzion Artistega e Musegal (AFAM).

## Storia
Fad su in del 1984 del Franco Mussida cont el nom de *Centro Professione Musica*, el se specializa su l'insegnà di tecneghe vocai e strumentai moderne.

In del 2005 ghe dann l'Ambrosin d'Or del comun de Milan e in del 2006 el Sigill Lombard de la Region Lombardia. 

L'ha fad anca di proget a nivell social compagn del Proget CO2 in la preson de San Vitor, in pè del 2013, e 'l Proget Swimmer, in pè del 2018 in l'istitut per i sgioven Beccaria. 

Del 2017 l'istitut a l'è recognossud del Ministeri de l'Istruzzion, de l'Università e de la per quell che 'l revarda el dà foeura el Diploma Academich de prim nivell in Popular Music, che 'l val tant 'me la laurea de trii agn, menter del 2022 l'è recognossud del Ministeri de l'Università e de la Ricerca per dà quell de segond nivell in Composizzion Pop Rock e Tecnegh del Son.
Del  2018 l'è part de la Sociazzion Europea di Conservatori, 'na sociazzion volontaria che la representa i istitut superior de educazzion musegal.

De l'ann academich 2020/2021 gh'è anca el proget Erasmus+.

## Alev e insegnant
Gh'hann studiad di artista compagn de Gianluca Grignani, Gianna Nannini, Paola Maugeri, Jenny B, Luisa Corna, Paolo Jannacci, Chiara, Renzo Rubino, Miele, Mahmood e Tananai.

In tra i poch pussee di cent insegnant de la scoeula gh'è el Paolo Jannacci, el Gabriele Comeglio e 'l Beppe Bornaghi.

## Didatega
L'istitut a l'è partid in ses cors: AFAM (compagn de la laurea), BAC (preacademich), Diploma, Certifegad, Junior (per i fiolit in tra i 5 e i 13 agn) e Individual.

Dent del percors de studi gh'è do Open Week, indova che i atività didateghe normai inn sospendude e al so post fann seminar e concert e 'l laboratori Creamusica, indova che i alev poden presentà una soa canzon che, se aprovada de 'na comission, la sarà publegada.

## Riferiment


## Ligam de foeura

*
Diversity jurisdiction

In del dirit statunitens per **diversity jurisdiction** se intend una forma de giurisdizzion soget-materia che ghe dà ai tribunai federai la possibilità de scoltà di cas che sarien ordinariament scoltad di tribunai statai, a pat che i part inn citadin de diferent Stat de l'Union e che la causa la val pussee de 75'000 dollar.

L'articol 3 sezzion 2 de la Costituzzion di Stat Unid el permet al Congress de dàgh giurisdizzion ai cort federai in 'sti cas, roba voluda di pader fondator perchè temeven che una cort statal la podeva vesser pussee a favor de quell che 'l viveva in del Stat, e 'l Judiciary Act del 1789 gh'ha dad 'sti poder chì per la prima voeulta.

In del 1969 un raport de l'American Law Institute l'ha ciamad 'sto tipo de giurisdizzion federal el "pussee controvers",  che 'l "lassa verte di question fondamentai in sul fonzionament de la natura e di operazzion de la nosta union federal".

## Riferiment
*Cornell Law

## Vos corelade
*Saadeh v. Farouki
*Strawbridge v. Curtiss
*Federalist No. 80
Etnografia

L**'etnografia** a l'è la branca de l'antropologia che la studia in manera sistematega i colture individuai a travers de una ricerca social, ciamada anca lee etnografega, che la varda al comportament de una persona in d'un ambient e la proeuva a capì l'interpretazzion de 'sto comportament de part di sgent.

La dopera soratut di metod qualitativ, anca se la po doperà di dacc quantitativ in di so studi. A l'è considerada un studi *olistegh*, che 'l tegn a ment vari fator, de quei ambientai a quei sociai, per rivà a quei colturai.

## Riferiment
*Treccani

## Alter proget

## Vos corelade
*Ricerca etnografega
*Etnologia
*Etnografia di comunicazzion
*Etnografia critega
*Folklore
Porte Maillot (metropolitana de Paris)

**** a l'è una stazzion de la linia 1 de la metropolitana de Paris, tacada ai stazzion de .

## Interscambi
 Stazzion de Neuilly–Porte Maillot (RER)
 Fermada del bus

## Riferiment
*RATP

## Alter proget
Eduard Wallnöfer

L**'Eduard Wallnöfer** (Sludern, 11 de dicember 1913 - Innsbruck, 15 de marz 1989) a l'è stad un politegh austriegh, Landeshauptmann del Tirol del 1963 al 1987, cont el Partid Popolar Austriegh.

Fautor de l'unità alpina, l'ha volud el Grup de Lavorà di Region Alpine, che 'l met dent Baviera, Grison, Lombardia, Salisburghes, San Gall, provincia autonoma de Trent, provincia autonoma de Bolzan, Tisin, Tirol e Vorarlberg, l'ha anca dad una gran spinta al desvilup di infrastruture, soratut di strade, del Tirol.

Schuetzen e paisan, l'era vist de tancc 'me incarnazzion de l'ideal tiroles e, nassud in Sudtirol, l'ha sostegnud i member del Befreiungsausschuss Südtirol, moviment armad per l'independenza sudtirolesa, soratut quei esiliad in Austria.

## Riferiment
*Bas.tirol

## Alter proget
Jörg Pircher

El **Jörg Pircher** (Lana, 23 de fevrer 1926 - 11 de avost 1988) a l'è stad un ativista sudtiroles, ativ in di Befreiungsausschuss Südtirol, oltra che fonzionari di Tiroler Schützen.

Nassud in Sudtirol, el se svesina a la svelta a la lota armada per l'autonomia del so territori, a retegnì che la politega l'havaria mai otegnud nagot. In del november 1960 el va a Vienna cont el Sepp Kerschbaumer per spiegàgh al minister di afar forest Bruno Kreisky l'obietiv di BAS. L'è menad via dopo de la Nocc di foeugh e l'è torturad di carabiner, per poeu vesser condanad a quatordes agn e set mes de galera, ma l'è mandad foeura dopo de vot agn e noeuv mes e 'l torna in la soa cità.

## Riferiment
* Bas.tirol
Etnografia online

L**'etnografia online** a l'è una forma de ricerca etnografega che la dopera di metod adatad inscì de studià i interazzion in tra omen che capiten a travers de 'na red social informatega e, despess, la parolla l'è doperada per tuta la branca che la se ocupa de 'sti studi chi.

## Riferiment
*Online ethnography

## Vos corelade
*Antropologia digital
L'Isola

**L'Isola** (*Isola* in italian) a l'è un quarter de Milan, part del Municipi 9.

Traversad de la strada Comasina e apena foeura de la porta, la ciapa el nom del fad che l'era 'n terren pien d'aqua doperad per l'irrigazzion di bande arente. Antigament a gh'era anca vun di cinch fopon foeura porta de Milan, quell de la Mojazza.

A nivell de straport a l'è servid de la stazzion de Milan Porta Garibaldi, de la linia verda de la metropolitana con la stazzion Garibaldi e de la linia vioeula con la stazzion omonema.

## Riferiment
* Il Quartiere Isola a Milano: il più Futuristico in Città

## Alter proget
Carr armad del Leonard

El **carr armad del Leonard** a l'è un sbozzet del 1485 fad del Leonard de Vinci che 'l mostra vun di prim carr armad pensad in la storia, sia de foeura che in di mecanism de dent. A l'è stad mai fad su al so temp, ma varie reproduzzion inn stade fade in temp pussee moderni.

El doperà de carr minga sbusabel di armi di nemis a l'era stad anca insubid al Lodovigh el Mor in d'una letera del 1482, con la che 'l se presentava a cort.

## Bibliografia
*Scienza Tecnica, Scienza e Tecnica di Leonardo / Artiglieria-Genio-Marina-Aeronautica, 1952 Roma

## Alter proget

## Vos corelade
*Cannon a 33 canne del Leonard
Musiroeula

La **musiroeula** a l'è un arnes che 'l se met in sul mus di bestie per fà inscì che poden minga sgagna o mangià. 

## Riferiment
*Treccani

## Alter proget
Cristall de l'oeugg

El **cristall de l'oeugg** a l'è un orghen trasparent che gh'è dent a l'oeugg e che 'l fa de lent natural e, insema a la cornea, el permet de meter a foeugh la lus in su la retina.

In l'om a l'è una lent biconvessa cont un diameter medi de 10 mm e un spessor de l'ass de 3-4 mm, cont un poder de rifrazzion natural, in di soget sani, de 20 diotrie. El process che 'l dopera per spostàss e meter a foeugh el se ciama acomodazzion ma a partì di 40 agn l'è pu trop bon e la vegn la presbizzia, che la fa vedé minga ben de vesin senza di oggiai. Pussee inanz cont i agn l'è comuna la cataratta, indova che 'l deventa pussee scur e donca se ved pu, incoeu con la cerusia se po destrugà el cristall e poeu meter al so post una lent artificial, despess senza nanca vesser indormentad.

## Riferiment
*Treccani

## Alter proget
Custer's Revenge

**Custer's Revenge** a l'è stad un videosgioeugh de azzion pornografegh per l'Atari 2600 vegnud foeura a fin 1982, desvilupad de la Mystique. In del 1983 a l'è stad dad foeura cont el nom *Westward Ho*, cont anca una version coi roeul om-dona scambiad.

In del sgioeugh el general George Armstrong Custer, representad de 'n ometin con domà un capell de cowboy, di stinvai e una bandana e cont el bigol in tir, el gh'ha de passà el schermo, cont el schivà di flizze che 'l traversen, inscì de ciollà cont una dona indiana ligada a un pal.

El sgioeugh, el pussee costos per la piataforma, l'ha comunque vendud 80'000 cobie in poch de mes, l'ha fad anca polemica, e l'è stad cusad de mostrà una violenza sessual: el produtor l'ha did che 'l gh'era el consens, ma anca l'Atari, sota la spinta di grup feminista e pro indian d'America, l'ha provad a fà causa inscì de fàll tirà via del mercad, ma gh'inn rivad no.

## Bibliografia
*Brett Weiss, Custer's Revenge, in Classic Home Video Games, 1972-1984: A Complete Reference Guide, McFarland, 7 marz 2012.
Studi de l'Internet

I **studi de l'Internet** l'è 'n grup de studi interdisciplinàr che 'l studia i dimension sociai, psicologeghe, politeghe, tecneghe, colturai e compagne de l'Internet e di tecnologie de informazzion e de comunicazzion sociade. L'aspet uman de l'Internet l 'è 'n soget de studi precis in sto camp. Anca se 'l po vesser fad pussee facil, el focus de 'sti studi chi l'è despess minga in su la tecnologìa deperlee quant che in sui circostanze sociai che la crea o la influenza.

Anca se i studi de l'Internet inn sgiamò spantegad in di discipline academiche, la gh'è una collaborazzion che l'è dree a cresser in tra 'sti investigazzion. In di agn passad, i studi de l'internet inn deventad di cors istituzzionalizad in vari istruzzion superior. Discipline vesine se troeuven in vari dipartiment con di nom diferent, compagne de "Internet e Società", "società virtual", "coltura digital", "noeuv media" o "media convergent", "iSchools", o program compagn de "Media in Transizion" al MIT. De la banda de la ricerca, i studi de l'Internet se intersechen cont i studi de la cibercoltura, l'interazzion om-computer e i studi de scenza e tecnologia.

Internet e società l'è 'n camp de ricerca che 'l trata la relazzion reciproca de internet e de la società, cioè comè la società l'ha mudad l'Internet e come l'Internet l'ha mudad la società.

El tema di temateghe sociai ligade a l'Internet l'è deventad pussee important del nasser del World Wide Web, e 'l se po vedè anca del fad che ei giornai hann tacad a publegà tancc de storie in su argomént compagn de l'amor cibernetegh, l'oeudi cibernetegh , el Web 2.0, el crimen informategh, la politega online, l'economia via internet, ecc.

## Riferiment
Gesa de Sant Agostin (Milan)

La **gesa de Sant Agostin**, ciamada in antighità **Santa Maria de Vedan**, l'era una gesa de Milan. Sita in via Mont de Pietà, l'è stada desconsacrada in del 1798.

## Storia
Nozzie del convent ghe n'è de 1428 quand per orden del Duca de Milan meten dent in del convent di Umiliade vot moneghe de l'Orden de Sant Agostin. An'mò in del 1486 in d'una letera, semper del duca de Milan, la Gesa l'è tirada a man cont el vegg nom de "Santa Maria in Vedan". De la gesa scassada e monester vesin el se sa negot fina al 1828, quand la gran area de l'ex convent a l'è venduda al cont Francesco Arese Lucini che gh'ha fad su el so palazz.

## Architetura
La Gesa a l'è stada fada su de noeuv in del Cinchcent: denanz a gh'era un portegad con colonne de preja che 'l faseva de ingress sia a la gesa che al monester. La facciada l'era in su dissegn del Francesco Maria Richini e l'era decorada con "colonne e statue". La gh'haveva una doma tegnuda su de quater gran colonne de marmor che faseven su quater arch. La gesa la gh'haveva tre capelle: in la pussee granda gh'era el quader del *Nascimento di Gesù Cristo* del Giulio Campi, menter in vuna di laterai gh'era il *martirio di SantAgata* del Panfilo Nuvolone, che per el Carlo Torre l'era stad scominciad del Cerano.

## Bibliografia
* 
* 
*